90 obres s’han presentat per participar en la VII edició del certamen Nacional de Teatre Amateur Ciutat de Carcaixent
10 de Enero de 2020

Carcaixent

90 companyies s’han presentat a la VII edició del certamen Nacional de teatre amateur Ciutat de Carcaixent organitzat pel Grup de Teatre Àgora en col·laboració amb l’Ajuntament de Carcaixent. En esta nova edició on es contemplen diversos premis que van des de 2.000 euros a l’obra de la companyia guanyadora fins a 500 euros de premi del públic. També s’estableixen distincions a millor direcció, millor actor i actriu, millor actor i actriu de repartiment i millor escenografia.

Des del Grup de Teatre Àgora han manifestat la seua “satisfacció total” pel bon acolliment que ha tingut esta convocatòria que ha superat àmpliament les expectatives previstes ja que s’han augmentat el nombre d’obres rebudes respecte a l’edició anterior i la procedència de les mateixes.

Els membres de comité seleccionador han tingut molt complicat la selecció de les quatre obres i les dos reserves, donat la alta qualitat i nombre d’obres presentades. Finalment s’han seleccionat per al dia 1 l’obra ‘Perras’ dels Stres de Quatre, ‘Yerma’ de El Taular Teatro per al dia 8, Paraskenia Teatro actuarà el dia 15 amb l’obra ‘La Viña’ i tancarà el certamen La Garnacha Teatro el dia 22 amb ‘Macbeth’. Yorick Teatre i Farsa Teatro han quedat com a reserves.

Pasqual Boqueta, regidor de Cultura, s’ha mostrat molt satisfet de la bona acollida que ha tingut esta nova edició del Certament de Teatre Amateur, «Carcaixent sent una gran estima pel teatre en totes les seues vessants i crec que el treball de difusió i promoció que ha fet el Grup de Teatre Àgora i la implicació que ha demostrat, és molt bon exemple d’açò». Així, ha animat a la població a acostar-se al Don Enrique a gaudir de totes les obres programades «i a demostrar, una vegada més, l’afició i estima que els carcaixentins i carcaixentines senten pel teatre».

La venda d'entrades començarà a la taquilla del teatre del 20 al 23 de gener (amb Carnet Teatral) i del 27 al 31 (públic general) de 19:00 a 20:30 hores. També és podran comprar en la taquilla del teatre el dia de l’espectacle un hora abans del començament.